Fédération luxembourgeoise des arts martiaux

D'Fédération luxembourgeoise des arts martiaux, gekierzt FLAM, ass den nationale Verband vun de Kampfsportveräiner zu Lëtzebuerg.

D'FLAM ass den 22. Oktober 1952 als Fédération luxembourgeoise de judo et de jiu-jitsu gegrënnt an den 2. August 2006 als Asbl registréiert ginnAm Handelsregëster (lbr.lu) ënner der Nummer F3797 agedroen. Se huet hire Sëtz zu Stroossen an ass Member vum COSL.

Den Hall national des arts martiaux ass am Reckendall zu Stroossen.

 Geschicht 

 D'Fédération luxembourgeoise de judo et de jiu-jitsu gouf den 22. Oktober 1952 vun dräi Judo-Clibb (Judo-Club Luxembourg, Club de judo Asahi-Dojo, Judo Club Luxembourg-Limpertsberg) aus der Stad gegrënnt an am Joer drop, de 6. Mee 1953 ass se definitiv e Member vum COSL ginn.
 D'Karate-Sektioun gouf den 3. Oktober 1968 gegrënnt.
 Den Aikido gouf den 19. November 1970 virleefeg an op der Generalversammlung vum 21. Mäerz 1971 definitiv an d'Federatioun opgeholl.
 Den 9. Februar 1972 huet de Verband säin Numm op Fédération luxembourgeoise de judo et des disciplines associées g'ännert.
 Den 20. November 1978 krut d'Federatioun vum Ministère den Agrément fir d'Disziplinne Judo, Karate an Aikido ze reegelen; d'Federatioun krut de Status als Utilité publique 
 Den Taekwondo ass den 30. Abrëll 1981 als nei Disziplin ugeholl ginn.
 Am November 1985 huet sech de Verband a Fédération luxembourgeoise de judo, karaté et arts martiaux associés ëmgenannt.
 1988 koum de Kung Fu als nei Disziplin bäi.
 Fir allen Disziplinne Rechnung ze droen, ass am Februar 1990 den haitegen Numm Fédération luxembourgeoise des arts martiaux (FLAM) agefouert ginn
 1992 goufen dräi nei Disziplinnen zougelooss: Selbstverdeedegung, Savat (just fir ee Joer) a Kendo.
 1993 gouf Yoseikan Budo zougelooss.
 An den 2010er Jore koumen nach follgend Disziplinne bäi:
 2011: brasilianesche Jiu-Jitsu
 2012: Martial Arts, Lapunti Arnis de Abanico a Wing Tsun.
 2013: Krav Maga, Muay Thai, Kickboxen an Hapkido.
 2014: Thai Chi
 2015: Capoeira, Hwarang-Do an Tae Soo Do
 2016: Kyūdō 
 2017: Aikibudo an Tenshin Shōden Katori Shintō-ryū
 2019: Aiki-jūjutsu

 Organisatioun 
 Presidenten 
De President vun der FLAM ass zënter 2018 de Serge Schaul.
 Fréier Presidenten 

 1952-1953: Félix Arend
 1953-1954: Robert Widong
 1954-1958: Félix Arend
 1958-1959: Nic. Kneip
 1959-1988: Albert Conter
 1988-1998: Martin Resch
 998-2014: Roland Lenert
 2014-2018: Fred Bertinelli

 Membere vun der FLAM 
Et si wäit iwwer honnert Veräiner bei der FLAM affiliéiert. Eng komplett Lëscht fënnt een op der Internetsäit vun der Federatioun.

 Um Spaweck 
Internetsäit vun der FLAM



Arts Martiaux
Federation luxembourgeoise des arts martiaux